PMIndiaData/PMIndiaSum huggingface dataset:
মন্ত্রীমন্দলনা ভারত অমসুং দেনমার্ক্কী মরক্তা সাইন্স, তেক্নোলোজি অমসুং ইনোবেসনগী লমদা তেংবাং পীননবা য়ানা চেরোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং দেনমার্ক্কী মরক্তা সাইন্স, তেক্নোলোজি অমসুং ইনোবেসনগী লমদা তেংবাং পীননবা য়ানা চেরোলদা অয়াবা পীখ্রে। ভারত অমসুং দেনমার্ক্কী মরক্তা সাইন্স, তেক্নোলোজি অমসুং ইনোবেসনগী লমদা তেংবাং পীননবা য়ানা চেরোল অমদা খুৎয়েক পীনবগী থোংদা ২০১৮ গী মে ২২ দা ইন্দো-দেনিশ সাইন্স এন্দ তেক্নোলোজি রিলেসনশিপ পুৱারি ওইরবা মাইল স্তোন অমদা য়ৌখি। কানবশিং: মসিনা বাইলেতরেল রিলেসনশিংদা অনৌবা পন্দুপ অমা হাংদোক্লগনি। য়ানা চেরোল অসিগী ওবজেক্তিব অসি সাইন্স, তেক্নোলোজি অমসুং ইনোবেসনগী মনুংদা কমন ইন্তরেস্তকী লমশিংদা ভারত অমসুং দেনমার্ক্কী মরক্তা পুক্নিং থৌগৎপা, দিবেলপ তৌবা অমসুং তেংবাং পীনবা হেঙ্গৎহনবনি। স্তেক-হোল্দরশিং অসিদা ভারত অমসুং দেনমার্ক্কী সাইন্তিফিক ওর্গনাইজেসনশিং, একাদেমিয়া, আর & দি লেবোরেতরিশিং অমসুং কম্পেনিশিং য়াওগনি। রিন্যুয়েবল ইনর্জি, ৱাতর, মেতরিয়েল সাইন্স, এফোর্দেবল হেল্থকেয়ার, সিনথেতিক বাইওলোজি, ফঙ্কস্নেল ফুদ অমসুং ব্লু ইকোনোমি অসি কোলাবোরেসনগী লমশিংগুম্না শকখংলে।
মৌলানা অবুল কলাম অজাদ অমসুং অচার্য় জেবি কৃপালানিগী মপোক কুমোন লাকপদা প্রধানমন্ত্রীনা মখোয়গী মফমদা ইকায় খুম্নবা উৎখ্রে

প্রধানমন্ত্রী শ্রী নরেন্দ্র মোদীনা মৌলানা অবুল কলাম অজাদ অমসুং অচার্য় জেবি কৃপালানিগী মপোক কুমোন লাকপদা মখোয়গী মফমদা ইকায় খুম্নবা উৎখ্রে । প্রধানমন্ত্রীনা হায়খি, “ভারতকী পুৱারিগী অথৌবা অনি অবুল কলাম অজাদ অমসুং অচার্য় জেবি কৃপালানিবু মখোয়গী মপোক কুমোন অসিদা ইকায় খুম্নবা উৎচরি । ভারতকী নিংতম খোংজং মনুং অমসুং মতুংদা মখোয়গী কৎথোকখিবা অদুনা ঐখোয়গী জাতি অসি শেমগৎপদা য়াম্না কান্নবা ওইখি ।”
প্রধান মন্ত্রীনা ছত্তিসগরগী রাজ্যপাল শ্রী বলরামজী দাস তন্দন্না লৈখিদবদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা ছত্তিসগরগী রাজ্যপাল শ্রী বলরামজী দাস তন্দন্না লৈখিদবদা অৱাবা ফোংদোকখ্রে। প্রধান মন্ত্রীনা হায়খি, “ছত্তিসগরগী রাজ্যপাল শ্রী বলরামজী দাস তন্দন্না লৈখিদবদা অৱাবা ফাওজরি। ঐখোয়না ইকাই খুম্নমজরবা মীয়ামগী লুচীংবা অমা মাংজরে, খুন্নাইগী য়াইফনবগীদমক্তা হোৎনবীরম্বা মহাক্কী থৌদাং অদু মতম পুম্নমক্তা নীংশিংদুনা লৈহৌরগনি। অৱাবগী পুংফম অসিদা ইমুং মনুংগী অমদি মাবু নুংশিজবা পুম্নমক্কী অৱাবদা শরুক য়াজরি। শ্রী বলরামজী দাস তন্দন্না পঞ্জাবকী চাউখৎ-থৌরাং অমসুং শান্তিগীদমক্তা চহি কয়াদগী থবক তৌরকখি। ইন্দস্ত্রী অমসুং লেবরশিংগী য়াইফ-থৌরাংগীদমক্তা মহাক্না পুক্নীং চংবীরম্বা অমসুং শিংথানীংঙাই ওইরবা খঙ-হৈবশিং অদুনা রাজ্য অসিদা মগুন হেনগৎহনখি। ইমর্জেন্সীগী মতমদা মহাক্না উৎখিবা থৌনা অদুগীদমক মতম পুম্নমক্তা নীংশিংদুনা লৈহৌরগনি।”
মন্ত্রীমন্দলনা দি.এন.এ. তেক্নোলোজী (শিজিন্নবা অমসুং চৎনহনবা) রেগুলেসন বিল, ২০১৮দা অয়াবা পীখ্রে

দি.এন.এ. লেবোরেতোরীশিংগী এক্রিদিতেসন অমসুং রেগুলেসন তঙাই ফদবা প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা দি.এন.এ. তেক্নোলোজী (শিজিন্নবা অমসুং চৎনহনবা) রেগুলেসন বিল ২০১৮দা অয়াবা পীখ্রে। ৱারোলঃ “দি.এন.এ. তেক্নোলোজী (শিজিন্নবা অমসুং চৎনহনবা) রেগুলেসন বিল” অসি চৎনহনবা অসিগী মরু ওইবা পান্দমদি লৈবাক অসিগী জস্তিস দেলিভরী সিস্তেমদা মতেং পাংবা অমসুং মপাঙ্গল লৈহন্নবা দি.এন.এ.দা য়ুম্ফম ওইবা ফোরেন্সিক তেক্নোলোজী শিজিন্নবা হেনগৎহনবনি। ক্রাইমশিং লোইশিনবা অমসুং মাংখ্রবা মীওইশিং মশক খঙদোক্নবগীদমক দি.এন.এ.দা য়ুম্ফম ওইবা তেক্নোলোজীশিং শিজিন্নবা অসি মালেম পুম্নমক্না য়ানরি। দি.এন.এ. লেবোরেতোরীশিংগী মথৌ তাবা এক্রিদিতেসন অমসুং রেগুলেসন ফংহন্দুনা বিল অসিদা তেক্নোলোজী অসি লৈবাক অসিদা পাক শন্না শিজিন্নহন্নবা হোৎনরি। ৱাফম অসিগীদমক্তসু থাজবা পীখি মদুদি দি.এন.এ. তেস্তকী রিজল্ত অদু থাজনীংঙাই ওইগনি অমদি ঐখোয়গী লৈবাক মীয়ামগী অরোনবা ঙাকপগী হক মতুং ইন্না দেতা অদু লান্না শিজিন্নরোই। খোংজেল য়াংবা জস্তিস দেলিভরী। হেনগৎলবা কনভিক্সন রেৎ। বিলগী প্রোভিজন অসিনা মাংখ্রবা মীওইশিং লোইননা লৈবাক অসিগী তোঙান তোঙানবা মফমশিংদা ফংবা মশক খঙদবা অশিবা হকচাংশিং অমগা অমগা চাংদম্নবদা মতেং ওইরগনি, অমরোমদা মশিং য়াম্লবা মহৌশাগী অমাং অতানা শোকহল্লবা মীওইশিং খঙদোকপদসু মতেং ওইরগনি। য়ুম্ফমঃ ফোরেন্সিক দি.এন.এ. প্রোফাইলিং অসি মীওইবগী হকচাং (হাৎতোক্লম্বা, নমজা-নমথেকপীবা, মী ললোনবা নত্রগা শাথিনা শোক্লবগুম্বা)দা শোকহনবা অমসুং লন-থুম (হুরানবা, শগুন তৌবা অমসুং মুনবা-লাকপগুম্বা)গী অমাং-অতাগা মরি লৈনবা থৌদোক-ৱাথোকশিং লোইশিনবদা শিজিন্নবা অদুম্বা পাম্বৈ অদুদা তশেংনা মরু ওই। ২০১৬কী নেস্নেল ক্রাইম রেকোর্দ ব্যুরো (এন.সি.আর.বি.)গী মতুং ইন্না, লৈবাক অসিদা অসিগুম্বা ক্রাইম অসিগী মশিং পুন্না চহি খুদিংগী লাখ অহুমদগী হেল্লি। মসিগী মনুংদা শুপ্নগী শরুক মচেৎ অমতমক মতম অসিদা দি.এন.এ. তেস্ত তৌই। থাজনরি মদুদি অসিগুম্বা মখলশিং অসিদা তেক্নোলোজী অসি পাক শন্না শিজিন্নবনা শুপ্নগী জস্তিস দেলিভরীদা খোংজেল য়াংহনবতা নত্তনা চৈরাক পীবগী চাংশু হেনগৎহল্লগনি, মদু মতম অসিদা শুপ্নগী চাদা ৩০ (২০১৬কী এন.সি.আর.বি.গী মতুং ইন্না) খক্তমক ওইরি।
স্বামি বিবেকানন্দগী জয়েন্তি লাকপদা প্রধানমন্ত্রীনা মফমদা খুরুমজখ্রে

স্বামি বিবেকানন্দগী জয়েন্তি লাকপদা প্রধানমন্ত্রী শ্রী নরেন্দ্র মোদীনা মফমদা খুরুমজখ্রে । প্রধানমন্ত্রীনা হায়খি,“স্বামি বিবেকানন্দগী জয়েন্তি লাকপা অসিদা মফমদা ঐহাক্না খুরুমজরি । ঙসি জাতিগী নহাশিংগী নুমীৎ অসিদা ঐখোয়গী নহারোলশিংগী চোকথবা নায়দবা থৌনা অদু ঐহাক্না ইকায় খুম্নজরি, মখোয়শিং অসি অনৌবা ভারত শেমগৎলিবশিং অদুনি ।”
মন্ত্রীমন্দলনা ইন্সতিত্যুৎ ওফ চার্তর্দ একাউন্তেন্তস ওফ ইন্দিয়া অমসুং বহরেন ইন্সতিত্যুৎ ওফ বেঙ্কিং এন্দ ফাইনান্স, বহরেনগী মরক্তা তৌনবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ঙসি ইন্সতিত্যুৎ ওফ চার্তর্দ একাউন্তেন্তস ওফ ইন্দিয়া (আই.সি.এ.আই.) অমসুং বহরেন ইন্সতিত্যুৎ ওফ বেঙ্কিং এন্দ ফাইনান্স (বি.আই.বি.এফ.), বহরেনগী মরক্তা একাউন্তিং, ফাইনান্সিয়েল অমসুং বহরেনগী মনুংদা ওদিৎ নোলেজ বেজ হেঙ্গৎহন্নবা পুন্না থবক তৌমিন্ননবা য়ানা ৱারোলদা অয়াবা পীখ্রে। শক্তমশিং: আই.সি.এ.আই.না বি.আই.বি.এফ.তা তেক্নিকেলগী ওইবা মতেং পীরগনি; আই.সি.এ.আই.না মসিগী সি.এ. কোর্স করিকুলমশিং মশক তাক্নবা রিকমেন্দ তৌরগনি মদুনা বি.আই.বি.এফ. মহৈরোইশিংবু আই.সি.এ.আই.গী মেম্বরশিপ লৌনবা পান্দম অমগা লোয়না আই.সি.এ.আই.গী চাংয়েং ইবদা লায়থোকহল্লগনি; খনগৎলবা বি.আই.বি.এফ. মহৈরোইশিংগীদমক আই.সি.এ.আই.গী প্রোফেস্নেল এগজামিনেসন পাংথোকপদা আই.সি.এ.আই.না তেক্নিকেলগী ওইবা মতেং পাংলগনি। কান্নরিবশিং: বহরেনগী লোকেল প্রোফেস্নেল একাউন্তেন্সী ইন্সতিত্যুৎ লৈতবনা আই.সি.এ.আই.না বি.আই.বি.এফ.কা পুন্না খবক তৌমিন্নরি, মসিনা বহরেনগী কৈথেলশিংদা হৌজিক হৌজিকমক থবক তৌরিবা ভারতকী চার্তর্দ একাউন্তেন্তশিংদমক পোজেতিব ওইবা মমি অমসু শেমগৎলগনি। য়ুমফম: ইন্সতিত্যুৎ ওফ চার্তর্দ একাউন্তেন্তস ওফ ইন্দিয়া (আই.সি.এ.আই.) অসি ভারত্তা চার্তর্দ একাউন্তেন্সিগী প্রোফেসন রেগুলেৎ তৌনবা ভারতকী পার্লিয়ামেন্তকী এক্ত চার্তর্দ একাউন্তেন্তস এক্ত, ১৯৪৯না লিংখৎখিবা আইন্না য়ারবা বোদী অমনি। বহরেন ইন্সতিত্যুৎ ওফ বেঙ্কিং এন্দ ফাইনান্স (বি.আই.বি.এফ.) অসি কিংদম ওফ বহরেনদা হ্যুমেন কেপিতেলগী ত্রেনিং অমসুং দিবেলপমেন্ত ফংহন্নবা ১৯৮১দা লিংখৎখি।
মোহমদ অসরারুল হক লৈখিদবদা প্রধান মন্ত্রীনা অৱাবা ফোংদোক্লি

মোহমদ অসরারুল হক লৈখিদবদা প্রধান মন্ত্রী নরেন্দ্র মোদীনা অৱাবা ফোংদোক্লি। প্রধান মন্ত্রীনা হায়খি, “বিহারগী কিসানগঞ্জদগী কারকপা লোক সভাগী এম পি মোহমদ অসরারুল হক লৈখিদবদা থম্মোয় শোক্না নুংঙাইতে। মসিগী অৱাবা তারবা পুংফম অসিদা মহাক্কী ইমুং-মনুংগী অৱাবদা ঐনা শরুক য়াজরি”।
প্রধান মন্ত্রীনা লুচীংদুনা এন দি এম এগী ৬সুবা মীফম পাথোকখ্রে

ঙসি নই দিল্লীদা প্রধান মন্ত্রী নরেন্দ্র মোদীনা লুচীংদুনা নেসনেল দিজাস্তর মেনেজমেন্ত ওথোরিতীগী ৬সুবা মীফম পাংথোকখ্রে। লৈবাক অসিবু শোকহনবা অমাং-অতাশিং মপুং ফানা থেংননবা এন দি এম এনা পায়খৎলিবা থবকশিং প্রধান মন্ত্রীনা অমুক হন্না য়েংশিনখ্রে। হৌজিক এন দি এম এনা পায়খৎলিবা প্রোজেক্তশিংসু মহাক্না য়েংশিনখি। পুন্সি অমসুং লন-থুম কন্নবা মরি লৈনবশিংগী মরক্তা পুন্না থবক তৌমিন্নবগী তঙাইফদবশিং অমসুং অপুনবগী ওইনা এক্সরসাইজশিং পাংথোক্নবা প্রধান মন্ত্রীনা তকশিনখি। দিজাস্তর মেনেজমেন্তগী লমদা মালেমগী ওইনা চৎনরিবা নিয়মশিং শীজিন্ননবা মহাক্না তকশিনখি। কেন্দ্রগী হোম মিনিস্তর, রাজনাথ সিংহ, কেন্দ্রগী শেন-থুম মন্ত্রী অরুন জেতলী , কেন্দ্রগী লৌউ-শিংউ অমসুং লৌমীশিংগী য়াইফ-থৌরাং মন্ত্রী রাধা মোহন সিংহ অমসুং এন দি এম এগী ওফিসিয়েলশিং শরুক য়াখি।
প্রধান মন্ত্রী সিন্দ্রীদা চৎখ্রে, ঝারখন্দা তোঙান তোঙানবা দিবেলপমেন্ত প্রোজেক্তশিংগী উরেপ-উয়ুং তমখ্রে

প্রধান মন্ত্রী শ্রী নরেন্দ্র মোদীনা ঙসি সিন্দ্রীদা পাংথোকপা থৌরম অমদা কেন্দ্র সরকার অমসুং ঝারখন্দ সরকারগী তোঙান তোঙানবা প্রোজেক্তশিংগী উরেপ উয়ুং তমখ্রে। মখোয় অদুদি: • হিন্দুস্থান উর্বারক এন্দ রসায়ন লিমিতেদকী সিন্দ্রী ফর্তিলাইজর প্রোজেক্তকী রিভাইবেল। • গেলগী রাঞ্চী সিতি গ্যাস দিস্ত্রীব্যুসন প্রোজেক্ত • ওল ইন্দিয়া ইনস্তিত্যুৎ ওফ মেদিকেল সাইন্সেস (এম্স), দিওঘর • দিওঘর এয়ারপোর্তকী দিবেলপমেন্ত • পত্রাতু সুপর থর্মেল পৱার প্রোজেক্তনি জন ঔশধি কেন্দ্রশিংগী য়ানা ৱারোলশিং একচেঞ্জ তৌবগী সাখীসু মহাক্না ওইখি। মীয়ামগী মীফমদা ৱা ঙাংলদুনা প্রধান মন্ত্রীনা ভগবান বির্সা মুন্দাগী মফমদা ইকায় খুম্নবা উৎখি। রাজ্য সরকার অমসুং কেন্দ্র সরকারনা অনিমক্না ঝারখন্দগী দিবেলপমেন্তকীদমক পুন্না থবক তৌমিন্নরি হায়না মহাক্না ফোংদোকখি। ঙসি উরেপ-উয়ুং তমখিবা প্রোজেক্তশিং অদু পায়খৎপদা চংগদৌবা অপুনবা শেনফম অসি লুপা কোতি ২৭,০০০নি হায়না মহাক্না হায়খি। মসিগী দিবেলপমেন্ত প্রোজেক্তশিং অসিনা ঝারখন্দগী নহাশিংদা খুদোংচাবশিং ফংহল্লগনি হায়না মহাক্না ফোংদোকখি। মহাক্না ওফিস পায়রকপা মতম অদুদা মৈ ফংদ্রিবা খুঙ্গং ১৮,০০০ লৈরম্মি হায়না মহাক্না ফোংদোকখি। ঐখোয়না খুঙ্গংশিং অদুগী মীয়ামগী পুন্সিদা মঙাল ফংহন্নবা থবক পায়খৎখি অমদি মফম অদু য়ৌনা ইলেক্ত্রিসিতী পুরক্লে হায়না মহাক্না মখা তাখি। হৌজিক্তি ভারতকী য়ুমথোং খুদিংদা ইলেক্ত্রিক ফংহল্লে হায়না মহাক্না হায়খি। মথৌ তৌবা লেপতুনা লৈরুরবা ফর্তিলাইজর প্লান্তশিং অমুক হন্না মথৌ তৌহন্নবা থবক পায়খৎলি হায়না মহাক্না হায়খি। নোংপোক ভারতনা মসিদগী কান্নবা য়াম্না ফংলগনি হায়না মহাক্না মখা তাখি। রাজ্য অসিদা লৈরিবা হেল্থকেয়র সেক্তর অসি ত্রান্সফোর্ম তৌবগা লোয়ননা ঝারখন্দা এম্স লিংখৎলগনি হায়না মহাক্না ফোংদোকখি। লাইরবশিংনা খ্বাইদগী ফবা মখলগী হেল্থকেয়র ফংবা ঙম্লগনি হায়না মহাক্না মখা তাখি। কেন্দ্রগী মন্ত্রীমন্দলনা এয়র-ত্রাবেলবু অরাইবা মওং অমদি অহোংবা মমলদা ফংহল্লে হায়না প্রধান মন্ত্রীনা ফোংদোকখি।
ৱেস্তর্ন কোর্ত এনেক্সতা এম পিশিংগীদমক নৌনা শাবা ত্রাঞ্জিৎ একোমোদেসন প্রধান মন্ত্রীনা শঙ্গাখ্রে

প্রধান মন্ত্রী শ্রী নরেন্দ্র মোদীনা ঙসি ন্যু দিল্লীদা নৌনা শাবা ৱেস্তর্ন কোর্ত এনেক্স শঙ্গাখ্রে। বিলদিং অসি পর্লিয়ামেন্তকী মেম্বরশিংগীদমক ত্রাঞ্জিৎ একোমোদেসন অমগুম মথৌ তৌগনি। থৌরম অদুদা ৱা ঙাংলদুনা, প্রোজেক্ত অসি মপুং ফাহনবদা মহাক্না লৌখিবা থৌদাং অদুগীদমক প্রধান মন্ত্রীনা লোক সভাগী স্পিকর শ্রীমতী সুমিত্রা মহাজনবু থাগৎপা ফোংদোকখি। শ্রীমতি সুমিত্রা মহাজন্না মতম পুম্নমক্তা এম পিশিংগী য়াইফনবা খল্লি হায়না মহাক্না মখা তাখি। প্রোজেক্ত অসি পীখিবা মতম অমসুং মমল অদুগী মনুংদা লোইশিনবা ঙমখি হায়না প্রধান মন্ত্রীনা ফোংদোকখি। প্রোজেক্ত অসি পায়খৎপদা শরুক য়াখিবা পুম্নমক্কী মফমদা মহাক্না নুঙাইবা ফোংদোকখি। এম পিশিং অসি নৌনা খল্লকপা মতমদা হোতলশিংদা লৈবা তারকই অমদি মসিনা পাউ-চেগী হেদলাইনশিং ওইরকই হায়না প্রধান মন্ত্রীনা হায়খি। অদুম ওইনমক, তোইনা থেংনরিবা অৱাবসি করিনো হায়বদা মমাংদা লৈরম্বশিংনা মখোয়দা পীখিবা মতম অদুদগী থেংথনা লৈথবা অদুনি হায়না মহাক্না হায়খি। দা. বাবাসাহেব অম্বেদকরনা উৎপীরম্বা লম্বী অদুদা কেন্দ্র সরকারনা চৎলি হায়না প্রধান মন্ত্রীনা অকনবা ৱাফম থমখি। সরকারগী মিশন্দি লাইরবদগী লাইরবশিং অদুগীদমক থবক তৌবনি হায়না মহাক্না মখা তাখি। বাবাসাহেব অম্বেদকরবু নিংশিংলদুনা ন্যু দিল্লিগী ২৬ অলিপুর রোদতা লৈরিবা দা. অম্বেদকরগী ইকোন কোনবা য়ুম ওইখিবা অসি মহাক্কী মপোক নুমীৎ নোংমা ৱাৎলিঙৈ, এপ্রিল ১৩দা শঙ্গারগনি হায়না প্রধান মন্ত্রীনা লাওথোকখি। দা. অম্বেদকরগী মিংদা মীওই খরনা রাজনিতী তৌরিবা অদু মহাক্না য়ানিংদবা ফোংদোকখি।
প্রধান মন্ত্রীনা শ্রী এম. ভেনকৈয় নায়দুনা উপরাস্ত্রপতিগী  ফম পাইরকপা চহি অমা মপুং ফারকপদা পাংথোকপা লাইরিক ফোংবগী থৌরমদা ৱা ঙাংবা

প্রধান মন্ত্রী শ্রী নরেন্দ্র মোদীনা ঙসি শ্রী এম. ভেনকৈয় নায়দুনা উপরাস্ত্রপতিগী ফম পুরকপা চহি অমা মপুং ফারকপগী থৌরমদা পাংথোকপা লাইরিক – “মুভিং ওন, মুভিং ফোরৱার্দ – এ ইয়র ইন ওফিস” ফোংবগী থৌরমদা ৱা ঙাংখ্রে। মহাক্না উপরাস্ত্রপতিদা লাইরিক্কী অহানবা কোপী অমসু খুদোল তমখি। থৌরম অদুদা ৱা ঙাংলদুনা প্রধান মন্ত্রীনা হায়খি মদুদি শ্রী এম. ভেনকৈয় নায়দুগা লোইননা থবক তৌমিন্নবগী তাঞ্জা ফংজখি। মহাক্না হায়খি মদুদি শ্রী এম. ভেনকৈয় নায়দুনা মতম পুম্বদা অতৈ ৱাফম কয়াদগী হেন্না মথৌদাংদা শাফু পীখি। প্রধান মন্ত্রীনা হায়খি মদুদি শ্রী এম. ভেনকৈয় নায়দুদা শিন্নখিবা থবক খুদিংমক নীংথিজনা পাংথোকখি। প্রধান মন্ত্রীনা হায়খি মদুদি শ্রী এম. ভেনকৈয় নায়দু অসি চাউরাক্না চহি ৫০ রোমদগী মীয়ামগী থবক তৌদুনা লাকখি – চহি ১০না মহৈরোইশিংগী রাজনীতিদা অদুগা চহি ৪০না লৈবাক্কী রাজনীতিদা। শ্রী নরেন্দ্র মোদীনা হায়খি মদুদি শ্রী এম. ভেনকৈয় নায়দুদা কাংলুপ খুদিংমক্কী মীওইশিংগা নুংশি-চান্ননা লোইনবা ঙম্বগী মগুন চেল্লি অমসুং মসিগা লোইননা মহাক থক্সি-খাসি ঙাক্না চৎপা মীশক অমসুনি। প্রধান মন্ত্রীনা হায়খি মদুদি শ্রী এম. এম. ভেনকৈয় নায়দুদা করিগুম্বা থবক অমা শিন্নখিবা মতমদা, মদুদা ভিজনরী লীদরশিপ অমা পুরকই। শিন্নখিবা থবক অদু মপুং ফানা পাংথোক্নবগীদমক মহাক্না অখঙ-অহৈশিংগা তান্নৈ। প্রধান মন্ত্রীনা নীংশিংখি মদুদি, হান্নগী প্রধান মন্ত্রী শ্রী অতল বিহারী ভাজপেয়ীনা শ্রী এম. ভেনকৈয় নায়দুবু মহাক্কী মন্ত্রী মন্দল্দা য়াওহনবা পামখিবা মতমদা শ্রী নায়দুনা মঙোন্দা খুঙ্গংগী চাউখৎ-থৌরাং মন্ত্রালয়গী পোর্তফোলিয়ো পীবীনবা হায়জখি। শ্রী এম. ভেনকৈয় নায়দু নুংদা লৌমী অমনি অমসুং লৌমীশিং অমসুং লৌউ-শিংউগী য়াইফ-থৌরাংগীদমক্তা য়াম্না খঞ্জখি। প্রধান মন্ত্রীনা হায়খি মদুদি শুপ্নগী শ্রী এম. ভেনকৈয় নায়দুগী হোৎনজমন অদুনা মরম ওইদুনা প্রধান মন্ত্রী গ্রামীন সরক য়োজনা অসি ওইখিবনি। মহাক্না হায়খি রাজনীতিগী ৱারী-ৱতাইদা শুপ্নগী রেলগারীশিংগী স্তোপেজগী মতাংদা মিৎয়েং থম্নখিবা মতম অদুদা শ্রী নায়দুনা মসি লেপথোকখি মদুদি লুচীংবশিংনা লম্বীশিং অমসুং কনেক্তিবিতীগী অতৈ পাম্বৈশিংগী মতাংদসু খন্নগদবনি। প্রধান মন্ত্রীনা উপরাস্ত্রপতিগী ৱা ঙাংবগী কলা অমসুং ইংলিস্তবু ওইরো নত্রগা তেলুগুদবু ওইরো মহাক্না শিজিন্নবা ৱাহৈ-ৱতাশিং অদুবু থাগৎখি। মহাক্না হায়খি মদুদি মসি থাগৎনীংঙাইনি মদুদি উপরাস্ত্রপতি মহোদয়না মহাক্কী থবক পাইবগী অহানবা চহিগী মতাংদা মখল অমগী রিপোর্ত কার্দ পুথোক্লে, মদুদা সংসদগী মনুং অমসুং মপান অনিমক্তা তৌখিবা মহাক্কী অপুনবা থবকশিং অদু শুগাইনা পল্লি।
মন্ত্রীমন্দলনা ইন্সতিত্যুৎ ওফ চার্তর্দ একাউন্তেন্তস ওফ ইন্দিয়া অমসুং নেস্নেল বোর্দ ওফ একাউন্তেন্তস এন্দ ওদিতর্স, তেঞ্জানিয়াগী মরক্তা তৌনবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ইন্সতিত্যুৎ ওফ চার্তর্দ একাউন্তেন্তস ওফ ইন্দিয়া (আই.সি.এ.আই.) অমসুং নেস্নেল বোর্দ ওফ একাউন্তেন্তস এন্দ ওদিতর্স (এন.বি.এ.এ.), তেঞ্জানিয়াগী মরক্তা মেম্বর মেনেজমেন্ত, প্রোফেস্নেল ইথিক্স, তেক্নিকেল রিসর্স, প্রোফেস্নেল দিবেলপমেন্ত মখা চত্থবা, প্রোফেস্নেল একাউন্তেন্সী ত্রেনিং, ওদিৎ ক্বালিতী মোনিতরিং, এদভান্সমেন্ত ওফ একাউন্তিং নোলেজ, প্রোফেস্নেল অমসুং ইন্তিলেকচুয়েল দিবেলপমেন্তকী লমশিংদা ম্যুচুয়েল কো-ওপরেসন ফ্রেমৱার্ক লিংখৎনবা য়ানা ৱারোল অমা খুৎয়েক পীনবদা অয়াবা পীখ্রে। থেংনরিবা: য়ানা ৱারোল অসিনা আই.সি.এ.আই. মেম্বরশিং, মহৈরোইশিং অমসুং মখোয়গী ওর্গনাইজেসনশিংগী খ্বাইদগী ফবা ইন্তরেস্ততা ম্যুচুয়েল ওইনা কান্নগদবা মরি অমা শেমগৎলগনি। য়ানা ৱারোল অসিনা আই.সি.এ.আই. মেম্বরশিংদা মখোয়গী প্রোফেস্নেল হোরাইজনশিং শন্দোক্নবা খুদোংচাবা অমা পীরগনি। য়ানা ৱারোল অসিনা আই.সি.এ.আই. অমসুং এন.বি.এ.এ. তেঞ্জানিয়াগী মরক্তা অচেৎপা থবক তৌবগী মরিদা থৌগৎলগনি। য়ুমফম আফ্রিকাদা একাউন্তেন্সী অমসুং ওদিতিং প্রোফেসন দিবেলপ তৌবদা মতেং পাংনবা অচৌবা পোতেন্সিয়েল অমা আই.সি.এ.আই. অমসুং মসিগী মেম্বরশিংদা লৈরি। এন.বি.এ.এ. তেঞ্জানিয়াগা লোয়ননা আই.সি.এ.আই.না পুন্না থবক তৌমিন্নবনা ভারতকী সি.এ.শিংবু থবক ফংহনবদা মতেং ওইরগনি। মসিনা আফ্রিকাগী কৈথেলশিংদা হৌজিক হৌজিকমক থবক তৌরিবা ভারতকী চার্তর্দ একাউন্তেন্তশিংদমক পোজেতিব ওইবা মমী অমসু শেমগৎলগনি। আই.সি.এ.আই. অসি ভারতকী পার্লিয়ামেন্তকী এক্ত অমনা লিংখৎখিবা আইন্না য়ারবা বোদী অমনি। চার্তর্দ একাউন্তেন্তস এক্ত, ১৯৪৯না ভারত্তা চার্তর্দ একাউন্তেন্সিগী প্রোফেসন রেগুলেৎ তৌরি। নেস্নেল বোর্দ ওফ একাউন্তেন্তস এন্দ ওদিতর্স (এন.বি.এ.এ.) অসি তেঞ্জানিয়া সরকারগী শেল-থুম মন্ত্রালয়গী মখাদা তেঞ্জানিয়াগী পার্লিয়ামেন্ত অমসুং ফঙ্কসনশিংনা আইন পাস তৌদুনা ১৯৯৫গী এক্ত নম্বর ২দা পল্লিবা অদুম্না ১৯৭২গী ওদিতর্স এন্দ একাউন্তেন্তস (রেজিস্ত্রেসন) এক্ত নম্বর ৩গী মখাদা লিংখৎখি।
প্রধান মন্ত্রীনা ভিদিওগী থোংদা  লৈবাক অপুনবগী মুদ্রা য়োজনাগী কান্নবা ফংলবশিংগা ৱারী শানখ্রে

প্রধান মন্ত্রী নরেন্দ্র মোদীনা ঙসি, লৈবাক অপুনবগী মুদ্রা য়োজনাগী কান্নবা ফংলবশিংগা ভিদিওগী থোংদা ৱারী শানখ্রে। ভিদিও কনফরেন্স অসি সরকারগী স্কিমশিংগী কান্নবা ফংলবশিংগা প্রধান মন্ত্রীগা ৱারী শানবগী পরিং অসিদা অনিশুবনি। কান্নবা ফংলবশিংগা ৱারী শানবা ফংবা অদুদা নুংঙাইবা ফোদোক্লদুনা প্রধান মন্ত্রীনা হায়খি মদুদি, মুদ্রা য়োজনা অসি থবক পীবা ঙম্বা অমা ওইরে। মহাক্না মখা তানা হায়খি মদুদি খোংথাং অসিনা ইন্ত্রপ্রিনরশিংবু শেন্দোই চাবা অমসুং ময়াই চাবা কাংবুগী লাংদগী নান্থোকচবদা মতেং ওইহল্লে। মসিনা নহারোল, নুপীশিং অমসুং মখোয়গী ললোন-ইতিক হৌজনীংবা অমদি চাউথোকহঞ্জনীংবা মীওইশিংদা খুদোংচাবা অমা পীরে। প্রধান মন্ত্রী মুদ্রা য়োজনাগী মখাদা, সরকার অসিনা হৌজিক ফাওবদা লোন কোতি ১২, শেনফম ওইনা লুপা কোতি লাখ ৫.৭৫ পীখ্রে। মসিগী মনুংদা লোনগী চাদা ২৮ শেনফম ওইনা লুপা কোতি লাখ ৩.২৫ অহানবা ওইনা ইন্ত্রপ্রিনর ওইরকপশিংদা পীখি। য়েন্থোকখিবা অপুনবা লোনগী মনুংদা ৭৪%না নুপীশিং অমসুং ৫৫%না এস.সি./এস.সি. অমসুং ও.বি.সি.শিংগী কাংলুপতা পীখি। পি.এম.এম.ৱাই.গী কান্নবা ফংলবশিংদা ৱা ঙাংলদুনা প্রধান মন্ত্রীনা হায়খি মদুদি স্কিম অসিনা লাইরবশিংগী পুন্সিদা অহোংবা পুরক্লে। মহাক্না হায়খি মদুদি স্মোল অমসুং মাইক্রো ব্যুজিনেসতা কান্নবা পীরদুনা স্কিম অসিনা মীয়াম্বু শেনমিৎলোনগী ওইনা, খুন্নাইগী ওইনা মপাঙ্গল কলহল্লে অমসুং মীয়ামদা মাই পাকপগী ফম্বাক অমা পীরে। মশানা থবক পীজবদা শাফু পীরদুনা প্রধান মন্ত্রীনা হায়খি মদুদি হৌজিক্তি মশানা মশাবু থবক পীজবা অসি চাউথোকচনীংঙাইগী মরম অমা ওইরে অমসুং মীয়াম্না, মখোয়না ওইথোক্কনি খল্লুদবশিং মাই পাকপা ঙমহল্লে। ৱারী শান্নবা অদুদা প্রধান মন্ত্রীনা হায়খি মদুদি মুদ্রা য়োজনা অসি চহি খরগী মমাংদা হৌদোক্লম্লবদি মীওই লাখ কয়ানা মখোয়গী ললোন-ইতিক হৌদোকচবদা মতেং ওইরমগনি অমসুং মাইগ্রেসন তৌখিবশিং চাউনা থিংবা ঙম্লমগনি। প্রধান মন্ত্রীগা ৱারী শানরদুনা কান্নবা ফংলবশিংনা মতৌ করম্না মুদ্রা য়োজনানা মখোয় মশাগী ললোন-ইতিক তৌবদা অমদি অতোপ্পবু থবক পীবদা মতেং পাংবগে হায়বদু শন্দোক্না পনখি। প্রধান মন্ত্রী মুদ্রা য়োজনা (পি.এম.এম.ৱাই.) অসি প্রধান মন্ত্রীনা এপ্রিল ৮, ২০১৫দা নন-কোর্পোরেৎ, নন-ফার্ম স্মোল/মাইক্রো ইন্তর্প্রাইজশিংদা লুপা লাখ ১০ ফাওবগী লোন পীননবগী পান্দমদা হৌদোকখি। লোনশিং অদু পি.এম.এম.ৱাই.গী মখাদা মুদ্রা হায়না খাইদোকখি। লোনশিং অসি কমর্সিয়েল বেঙ্কশিং, আর.আর.বি.শিং, স্মোল ফাইনান্স বেঙ্কশিং, কোওপরেতিব বেঙ্কশিং, এম.এফ.আই.শিং অমসুং এন.বি.এফ.শিংনা পী।
মন্ত্রীমন্দলনা ভারত অমসুং দেনমার্ক্কী মরক্তা এনিমেল হজবেন্দরি অমসুং দাইরিয়িংগী লমদা তেংবাং পীননবা য়ানা য়ারোলদা অয়াবা পীখ্রে।

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা এনিমেল হজবেন্দরি অমসুং দাইরিয়িংগী লমদা তেংবাং পীননবা ভারত অমসুং দেনমার্ক্কী মরক্তা খুৎয়েক পীনখিবা য়ানা য়ারোলদা অয়াবা পীখ্রে। য়ানা ৱারোল অসি ১৬.৪.২০১৮ দা খুৎয়েক পীনখিবনি। য়ানা য়ারোল অসিনা দাইরি দিবেলপমেন্ত অমসুং ইন্সতিত্যুসন মপাঙ্গল কনখৎহনবদা য়ুমফম ওইবা নোলেজ হেঙ্গৎহন্নবগীদমক এনিমেল হজবেন্দরি অমসুং দাইরিয়িংগী লমদা বাইলেতরেল কোওপরেসন দিবেলপ তৌনবা পান্দম থম্লি। পার্তি অনিমক্কী মীহুৎশিং য়াওবা জোইন্ত ৱার্কিং গ্রুপ অমা শেমলগনি, মদুনা অপুনবা প্রোগ্রামশিং লেংথোকপদা, তেংবাং পীনবদা লায়থোকহনগনি। দেনিস পার্তনরশিপ অসিনা এনিমেল ব্রিদিং, এনিমেল হেল্থ অমসুং দাইরিয়িং, ফোদ্দর মেনেজমেন্ত অসিন চিংবা লমশিংদা নোলেজ অমসুং এক্সপার্তিজ একচেঞ্জ তৌবা লাইথোকহন্নবা আশা তৌরি অমদি ম্যুচুয়েল ইন্তরেস্তকী লাইবস্তোক ত্রেদকী ৱাফম য়াওনা ভারতকী লাইবস্তোক্কী প্রদক্সন অমসুং প্রদক্তিবিতি হেঙ্গৎহন্নবা মীৎয়েং থম্লি।
তেকানপুর বিএসএফ একাদেমিদা পাংথোক্কদৌরিবা চহিগী দিজিপি কনফরেন্সতা প্রধানমন্ত্রী শরুক য়াগনি

জনুৱারিগী তাং ৭ অমসুং ৮ দা মধ্য প্রদেশকী তেকানপুর বিএসএফ একাদেমিদা পাংথোক্কদৌরিবা চহিগী দিজিপিশিং অমসুং আইজিপিশিংগী কনফরেন্স অদুদা প্রধানমন্ত্রী শ্রী নরেন্দ্র মোদী শরুক য়ারগনি । দিজিপিশিংগী কনফরেন্স অসি চহিগী ওইনা পাংথোকপা থৌরম্নি মদুদা লৈবাক্কী মকোক থোংবা পুলিস ওফিসারশিংনা সেক্যুরিতিগা মরি লৈনবা ইশুশিংদা খন্ন-নৈনরি । ইং ২০১৪ দা অসামগী গৱাহাতিদা, ইং ২০১৫ দা গুজরাতকী ধোর্দোদা অমসুং ২০১৬ তা নেস্নেল পুলিস একাদেমি, হাইদ্রবাদতা পাংথোকখিবা কনফরেন্সশিংদা প্রধানমন্ত্রী নরেন্দ্র মোদীনা ৱা ঙাংখ্রে । অকোনবগী মীফম মনুংদা, ক্রোস বোর্দর তেরোরিজম অমসুং রেদিকেলাইজেসন অসিনচিংবা ইশুশিংদা মমুৎ তানা খন্ন-নৈনখি । প্রধানমন্ত্রীনা লিদর্শিপ, সোফত স্কিলস অমসুং কল্লেক্তিব ত্রেনিংগী মরুওইবশিং অদু কন্না পনখি । পুলিস ফোর্সকীদমক্তা তেক্নোলোজি অমসুং হ্যুমেন ইন্তরফেসকী মরুওইবা অদু মহাক্না অখন্ননা ফোংদোকখি । চহিগী ওইবা দিজিপি কনফরেন্স অসি লৈবাক্কী কোনুংগী ৱাংমদা পাংথোক্লিবা অসি, প্রধানমন্ত্রীনা অসিগুম্বা কনফরেন্স অসি দিল্লি খক্তদা নৈশিন্দুনা লৈবগী মহুৎ লৈবাক্কী তোঙান তোঙানবা মফমশিংদা পাংথোক্নবা থম্লিবা মীৎয়েং অদুগী মখাদনি ।
নেপালগী হান্নগী প্রধান মন্ত্রী শ্রী পুশ্প কমল দহল ‘প্রচন্দ’না প্রধান মন্ত্রীগা উনখ্রে

নেপালগী হান্নগী প্রধান মন্ত্রী অমসুং নেপাল কম্যুনিস্ত পার্তীগী কো-চেয়রমেন শ্রী পুশ্প কমল দহল ‘প্রচন্দ’না ঙসি প্রধান মন্ত্রী শ্রী নরেন্দ্র মোদীগা উনখ্রে। লুচীংবা অনিনা ভারত-নেপালগী মরিগী চাউখৎ-খোংথাংগা লোইননা শরুক য়ামিন্নরিবা কান্নবশিংগী হিরম অতৈ কয়াগী মতাংদসু খন্ন-নৈনখি। প্রধান মন্ত্রীনা মমাংদা মখোয়না উনখিবা অদুবু নীংশিংলদুনা ভারত-নেপালগী মরি অসিবু চেৎশিলহনবদা শ্রী দহলগী মমল য়াম্লবা থৌদাং অদুগীদমক থাগৎপা ফোংদোকখি। চহি অসিদা নেপালদা চৎখিবা মহাক্কী খোংচৎ অনি অদুবু নীংশিংলদুনা প্রধান মন্ত্রীনা হায়খি মদুদি তোইনা পাংথোক্লিবা অৱাংবা থাক্কী ৱারী-ৱাতাই অসিনা ভারত-নেপালগী মরি অসি অৱাংবা থাক্তা পুখৎলি।
মন্ত্রীমন্দলনা নেস্নেল কাউন্সিল ফোর তিচর এদুকেসন এক্ত, ১৯৯৩দা এমেন্দমেন্ত অয়াবা পিখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা এনসিতিইগী অয়াবা য়াওদনা তিচর এদুকেসন চৎথবা থেংনরিবা অদুগুম্বা সেন্ত্রেল/স্তেত/য়ুনিবর্সিতীশিং অদুদা রেত্রোস্পেক্তিব রিকোগনিসন গ্রান্ত তৌনবা নেস্নেল কাউন্সিল ফোর তিচর এদুকেসন (এমেন্দমেন্ত) এক্ত, ২০১৭ হায়না খংন্নবা নেস্নেল কাউন্সিল ফোর তিচর এদুকেসন এক্ত, ১৯৯৩ অদু এমেন্দ তৌনবা পর্লিয়ামেন্তদা বিল অমা পুথোকপদা মসিগী ওইবা অয়াবা পিখ্রে । এমেন্দমেন্ত অসিনা একাদমিক ইয়ার ২০১৭-২০১৮ ফাওবদা এনসিতিইগী অয়াবা য়াওদনা তিচর এদুকেসন কোর্স চৎথরিবা সেন্ত্রেল/স্তেত/ য়ুনিয়ন তেরিতোরিশিংনা শেল থাদরিবা ইনস্তিত্যুতশিং/ য়ুনিবর্সিতীশিং অদুদা রেত্রোস্পেক্তিব রিকোগনিসন গ্রান্ত তৌনবা হোৎনরি । রেত্রোস্পেক্তিব রিকোগনিসন অসি অমুক খক্তংগী ওইবা খোংথাংদা পিগনি মদুনা মসিগী ইনস্তিত্যুতশিং অসিদা পাস তৌরবা/ এনরোল তৌরবা মহৈরোইশিংগী তুংদা জিওপর্দাইজ ওইদে হায়বা অদু শেংহল্লগনি । এমেন্দমেন্ত অসিনা মসিগী ইনস্তিত্যুতশিং/ য়ুনিবর্সিতীশিং অসিদা তম্লিবা মহৈরোইশিং নত্রগা হান্ননা মসিদগী পাস তৌখ্রবশিংদা ওজা অমা ওইনা থবক তৌবা য়াহল্লগনি । মথক্তা পনখিবা কান্নবশিং অসি ফংনবা মীৎয়েং অমগা লোইননা, দিপার্তমেন্ত ওফ স্কুল এদুকেসন এণ্ড লিতরেসি, মিনিস্ত্রী ওফ হ্যুমেন রিসোর্স দিবলপমেন্তনা মসিগী এমেন্দমেন্ত অসি পুখোকপনি । বি.এদ অমসুং দি.ইএল.এদ অসিনচিংবা তিচর এদুকেসন কোর্সশিং চৎথরিবা ইনস্তিত্যুসন পুম্নমক এনসিতিইগী সেক্সন ১৪গী মখাদা নেস্নেল কাউন্সিল ফোর তিচর এদুকেসনদগী রিকোগনিসন ফংলগনি । মখা তানা অসিগুম্লবা রিকোগনাইজ তৌরবা ইনস্তিত্যুতশিং/ য়ুনিবর্সিতীশিংগী কোর্সশিং এনসিতিইগী সেক্সন ১৫গী মখাদা অয়াবা পিরগনি । এনসিতিইনা সেন্ত্রেল য়ুনিবর্সিতীশিং অমসুং/ স্তেত য়ুনিবর্সিতীশিং/ দিস্ত্রিক্ত ইনস্তিত্যুতস ওফ এদুকেসন এণ্ড ত্রেনিং (দিআইইতি)শিংদা তিচর এদুকেসন কোর্সশিং হৌনবগীদমক মাংজৌননা অয়াবা লৌবা অসি তৌদবা য়াদবা অমা ওইনা লেগেল প্রোবিজনশিং শেমনবা মখোয়দা ইদুনা খংহনখ্রে অমসুং এনসিতিইগী অয়াবা য়াওদনা কোর্স অমা চৎথরিবা অসিগুম্বা ইনস্তিত্যুসন/ য়ুনিবর্সিতী লৈরগদি এনসিতিইদা খংহন্নবা পাস্ত ইশুশিংগী ৱান-তাইম রিজোলুসন অমগীদমক্তা মখোয়দা ৩১-০৩-২০১৭ ফাওবগী মতম পিখ্রে । য়ুমফম: এনসিতিই এক্ত, ১৯৯৩ অসি ১৯৯৫গী জুলাই ১দা চৎনহনখি অমসুং জম্মু অমসুং কাশ্মিরগী রাজ্য খক্তা নত্তনা লৈবাক শিনবা থুংনা চৎনরি । এক্ত অসিগী মরু ওইবা পান্দমদি তিচর এদুকেসন সিস্তেম প্লান তৌরবা অমসুং কোওর্দিনেতেদ দিবলপমেন্ত ফংনবা, হায়রিবা সিস্তেম অসিদা রেগুলেসন অমসুং নোর্মস অমসুং স্তেন্দর্দশিংগী প্রোপর মেন্তিনেন্স শোয়দনা ফংহনবা এনসিতিই অমা লিংখৎপা ঙমহনবনি । এক্ত অসিগী ওবজেক্তিবশিং ফংনবা ওইনা, তিচর এদুকেসন কোর্সশিং শকখংনবগীদমক্তা অমসুং শকখংলবা ইনস্তিত্যুতশিং/ য়ুনিবর্সিতীশিংনা গাইদলাইনশিং কমপ্লাইন্স তৌনবা এক্ত অসিদা তোঙানবা প্রোবিজনশিং শেমলে ।
য়ুনেসকো ক্রিয়েতিব সিতিজ নেতৱার্কতা য়াওরকপদা প্রধানমন্ত্রীনা চেনাই সহরবু নুঙাইবা ফোংদোকখ্রে

য়ুনেসকো ক্রিয়েতিব সিতিজ নেতৱার্কতা চেনাই য়াওরকপদা প্রধানমন্ত্রী শ্রী নরেন্দ্র মোদীনা চেনাইগী প্রজাশিংবু নুঙাইবা ফোংদোকখ্রে । প্রধানমন্ত্রীনা হায়খি, ” ইনাকখুল্লবা ম্যুজিকেল ত্রেদিসনগীদমক য়ুনেসকো ক্রিয়েতিব সিতিজ নেতৱার্ককী সহরশিংগী মনুং চল্লকপদা চেনাইগী প্রজাশিংবু নুঙাইবা ফোংদোকচরি । ঐখোয়গী ইনাক খুল্লবা কলচরদা গেনাইনা লৌরিবা থৌদাং অসি অতাংবনি । মসি ভারতকীদমক চাওথোকচনবা মীকুপ অমনি । “
প্রধান মন্ত্রীনা মীয়ামদা বিজয়া দশমিগী য়াইফ-পাউজেল পীরক্লি

প্রধান মন্ত্রী, শ্রী নরেন্দ্র মোদীনা মীয়ামদা বিজয়া দশমিগী থৌরম্না লাকপদা য়াইফ-পাউজেল পীরক্লি। শ্রী মোদীনা অসিগুম্বা শেংলবা থৌরম অসিনা মীপুম খুদিংমক্কী মফমদা থৌনা, খাঙবা কনবা অমসুং অফবা এনর্জী পুরকপা ওইরসনু হায়না থৌনিজখি। প্রধান মন্ত্রীনা ত্বীৎ তৌখি; “লৈবাক মীয়ামগী মফমদা মায় পাকপগী খুদম ওইরিবা বিজয়াদশমিনা লাকপদা য়াইফ-পাউজেল পীজরি। অসিগুম্বা শেংলবা থৌরম অসিনা মীপুম খুদিংমক্কী মফমদা থৌনা, খাঙবা কনবা অমসুং অফবা এনর্জী পুরকপা ওইরসনু হায়না ঐহাক্না থৌনিজরি।”